als_Latn dik_Latn sag_Latn
Lulet rëndom janë pjesë e pandashme e ceremonive festive. Përdoren, veç tjerash, edhe në respekt lamtumire për ata që ndahen nga jeta. Por, jo rrallë janë përdorur edhe për të maskuar atentatet politike, luftërat e gjata mes popujve, që përmenden në histori, apo për shpërdorime të tjera, qoftë edhe të natyrës krejt banale.
Ngritja e “Parkut të Paqes” mbi urën e Ibrit është një rast i tillë, sa paradoksal aq dhe i rrezikshëm, sepse zëvëndësoi barrikadën stërmadhe, të krijuar me gurë e me rërë, me disa rreshta vazosh me lule dymetërshe, të vendosura mbi rërë dhe baltë. U shmang zhavori dhe u shtuan balta e vazot e betonit me lule. Ura u "zhbë"! "Mbaroi" së qeni lidhëse mes brigjesh, nyje bashkimi mes njerëzve e grupeve etnike. Ky akt tërësisht arbitrar, me prirje të dukshme provokative ndaj mbarë qytetarëve shqiptarë të Kosovës, por së pari ndaj shqiptarëve të pjesës jugore të Mitrovicës, shkaktoi ngjarjet e së dielës ku u “përleshën” shqiptarët me shqiptarët për provokacionin e serbëve që, në mënyrë absurde, mban emrin “Parku i Paqes”, mbi urën e Ibrit, që është shpikja më e dështuar e serbëve kundër shtetit të Kosovës, qyshse kanë filluar bisedimet midis Prishtinës dhe Beogradit në Bruksel.
Është e dështuar qysh në koncept, sepse paqja ndërton ura, krijon lidhje, kërkon komunikim, dialog, raporte të ndërsjella ekonomike, politike, kulturore, sociale, arsimore, madje për bashkëqytetarë historikë si në Mitrovicë, edhe shpirtërore. "Parku i Paqes", i ndërtuar me nxitim për të zëvëndësuar barrikadën e madhe me zhavor dhe rërë mbi urë, për të ndarë në mes një qytet me histori qindravjeçare, patjetër do të ketë përfundimin e çdo veprimi të nxituar.
Serbët u ngutën me ndërtimin e “Parkut të Paqes” mbi urën e Ibrit. Ne shqiptarët e Kosovës, veçanërisht qytetarët e Mitrovicës, duhet të vetëpërmbahemi, sepse jemi në të drejtën tonë, kemi mbështetjen ndërkombëtare dhe mbi të gjitha, jemi shtet i pavarur dhe sovran, i njohur botërisht me këtë status.
Goran Rakiq, kryekomunari i Mitrovicës veriore, kurrësesi nuk mund t’i vendosë kufijtë shtetërorë të Republikës së Kosovës. Raportet Kosovë–Serbi kërkojnë shtimin e urave të komunikimit. Pengimi apo nxjerrja jashtë funksionit e urave ekzistuese brenda një qyteti, edhe kur bëhet me lule shtatlarta, është dukshëm akt provokativ dhe pashmangërisht do të jetë i dështuar. “Parku...” mbi urë është detyrimi i saj. Ura mbi Ibër ka qënë, është dhe do të vazhdojë të mbetet nyje lidhëse tradicionale mes dy pjesve të qytetit, të ndarë vetëm nga lumi Ibër. (Autori është nënkryetar në largim i Kuvendit të Kosovës)
Ministria e Bujqësisë, Pylltarisë dhe Zhvillimit Rural do të vazhdojë të mbështesë gratë...
Gjatë rritjes së fotografisë është shumë e rëndësishme se çfarë do të shihni. Janë dy...
Miss Britania Shelby Tribble nga Plymouthi është përballur së fundmi me kritikat e përdoruesve...
als_Latn als_Latn als_Latn als_Latn als_Latn als_Latn als_Latn als_Latn